Rådets forordning (EF) nr. 1667/2000

af 17. juli 2000

om ændring af forordning (EF) nr. 3072/95 om den fælles markedsordning for ris

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen(1),

under henvisning til udtalelse fra Europa-Parlamentet(2),

under henvisning til udtalelse fra Det Økonomiske og Sociale Udvalg(3), og

ud fra følgende betragtninger:

(1) Ifølge artikel 3, stk. 2, i Rådets forordning (EF) nr. 3072/95(4) foretages der månedlige forhøjelser af interventionsprisen. Formålet hermed er i et vist omfang at tage hensyn til oplagrings- og finansieringsomkostninger ved oplagring af ris i Fællesskabet samt til nødvendigheden af, at lagrene afsættes på en måde, der er i overensstemmelse med markedets behov. I overensstemmelse med den fremgangsmåde, der er anvendt ved reformen af de fælles markedsordninger i forbindelse med Agenda 2000, og for at give producenterne mulighed for at tilrettelægge deres produktion over en flerårig periode, bør størrelsen af de månedlige forhøjelser fastsættes uden tidsbegrænsning, uden at dette dog udelukker fremtidige ændringer, som måtte vise sig påkrævede. Under hensyntagen til prisstabiliteten og renteniveauet vil det være rimeligt at opretholde de nugældende månedlige forhøjelser.

(2) I forbindelse med støtteordningen for risproducenter er der i artikel 6 i forordning (EF) nr. 3072/95 fastsat ét nationalt basisareal for hver produktionsmedlemsstat bortset fra Frankrig og Grækenland, som har to basisarealer. På anmodning af Grækenland bør departementerne Kavala og Aitoloakarnania indgå i samme basisareal som Thessaloniki, Serres og Phtiotidi, da ris er en traditionel afgrøde i alle disse departementer. Hvert enkelt basisareals samlede areal og godtgørelsesbeløbet forbliver uændret.

(3) Med henblik på en forenkling og klarere retsforskrifter bør de ældre bestemmelser, der ikke er relevante, udgå i forbindelse med denne ændring af forordning (EF) nr. 3072/95.

(4) De nødvendige foranstaltninger til gennemførelse af forordning (EF) nr. 3072/95 bør vedtages i overensstemmelse med artikel 2 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(5) -

UDSTEDT FØLGENDE FORORDNING:

Artikel 1

I forordning (EF) nr. 3072/95 foretages følgende ændringer:

1) Artikel 3, stk. 2, affattes således:

"2. Der foretages månedlige forhøjelser af interventionsprisen i hver af de fire måneder, der er omhandlet i artikel 4, stk. 1. Den pris, som på denne måde opnås for juli, forbliver gældende indtil den 31. august.

Fra produktionsåret 2000/01 er hver af de månedlige forhøjelser på 2 EUR/ton."

2) Artikel 6, stk. 3 og 4, affattes således:

"3. Godtgørelserne udgør følgende:

>TABELPOSITION>

Med henblik på en bedre produktionsstyring kan beløbene for godtgørelsen differentieres ved anvendelse af tillæg og fradrag, der afhænger af sorten.

Godtgørelserne udbetales mellem den 16. oktober og den 31. december, alt efter hvornår det igangværende høstår er begyndt.

4. Der fastlægges et nationalt basisareal for hver produktionsmedlemsstat. For Frankrig og Grækenland fastlægges der dog to basisarealer. Basisarealerne udgør følgende:

>TABELPOSITION>"

3) Artikel 20 udgår.

4) Artikel 22 affattes således:

"Artikel 22

1. Kommissionen bistås af den forvaltningskomité for korn, der er oprettet ved artikel 23 i Rådets forordning (EØF) nr. 1766/92 af 30. juni 1992 om den fælles markedsordning for korn(6), i det følgende benævnt 'komitéen'.

2. Når der henvises til dette stykke, anvendes artikel 4 og 7 i afgørelse 1999/468/EF.

Fristen i artikel 4, stk. 3, i afgørelse 1999/468/EF fastsættes til en måned.

3. Komitéen vedtager selv sin forretningsorden."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. juli 2000.

På Rådets vegne

J. Glavany

Formand

(1) EFT C 86 E af 24.3.2000, s. 3.

(2) Udtalelse af 16. maj 2000 (endnu ikke offentliggjort i EFT).

(3) EFT C 168 af 16.6.2000, s. 17.

(4) EFT L 329 af 30.12.1995, s. 18. Forordningen er senest ændret ved forordning (EF) nr. 2072/98 (EFT L 265 af 30.9.1998, s. 4).

(5) EFT L 184 af 17.7.1999, s. 23.

(6) EFT L 181 af 1.7.1992, s. 21.